આ સાંભળી બધા ભાગો જાણો ડાહ્યાડમરા થઈ ગયા હોય તેમ એક સાથે બોલ્યા, ‘ના, પોપટભાઈ ના, અમે નકામા નથી થઈ ગયા. તમે અમને બધાને એક સાથે જોડી દો પછી અમે બધા સાથે મળીને તમને સુંદર કામ કરી આપીશું. તમારી મિત્ર મેનાને પણ ખુશ કરી દઈશું.’ આ સાંભળી પોપટભાઈ બોલ્યા, ‘સમજ્યા મિત્રો, જ્યારે બધા સંપથી રહે છે ત્યારે તેનું અને તેના કામનું મહત્ત્વ વધે છે. તમને બરાબર સમજાયું કે નહીં ?’ બધા ભાગો સાથે બોલ્યા, ‘હા, પોપટભાઈ હા... તમે તો અમને બધાને સંપથી રહેતાં શીખવી દીધું અને સાથે આનંદ કરતાં પણ શીખવી દીધું.’